《袁肖海判沧州前令黄岩佐襄阳谪今官》
明代·游朴

除书复捧向沧州，潦倒新恩怆旧游。天姥双凫元自远，岘山片石为谁留。

十年射策还今日，一曲离歌况暮秋。欲解佩刀情已结，翻怜去雁逐征辀。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。